kardosdrur/scandi-wiki huggingface dataset:
Southwestern Energy

Southwestern Energy er en amerikansk naturgasudvindings-virksomhed. Efterforskning og produktion er organiseret i Delaware og hovedkvarteret er i Spring, Texas.
Virksomheden begyndte som Arkansas Western Gas Company, der blev etableret som et datterselskab til Southern Union Gas Company i juli 1929.

Referencer 

Naturgasselskaber fra USA
Williams Companies

Williams Companies, Inc. er et amerikansk naturgasselskab. Deres primære forretning er naturgas og pipeline transport af naturgas, desuden har de aktiver indenfor olie og elektricitet. Virksomheden blev etableret som Williams Brothers i 1908 af Miller Williams og David Williams.

Referencer 

Naturgasselskaber fra USA
APA Corporation

APA Corporation er holdingselskab for Apache Corporation, en amerikansk olie- og gasudvindings-virksomhed. Den er registreret i Delaware og har hovedkvarter i Houston. I 2021 foregik 59 % af produktionen i USA, 29 % i Egypten og 12 % i Nordsøen.

Referencer 

Olieselskaber fra USA
Naturgasselskaber fra USA
Hess Corporation

Hess Corporation er et amerikansk olie- og gasselskab. De fokuserer primært på olie- og gasudvinding. Virksomheden er etableret i 1968 ved en fusion mellem Hess Oil and Chemical og Amerada Petroleum.

Referencer 

Olieselskaber fra USA
Naturgasselskaber fra USA
Carl Holck

Peter Carl Christian Holck (født 3. januar 1802 i Tunis, død 10. december 1865 i Fredericia) var en dansk herredsfoged og politiker.

Familie 
Holck var søn af kaptajnløjnant og senere kommandør Carl Christian Holck (1758-1816) og Bolette Henriette Margrethe Lund (1776-1846). Han blev gift i 1832 med Adelaide Emilie Caroline, kaldet Cathrine, og er far til juristen C.G. Holck.

Uddannelse og erhvervskarriere 
Holck blev student fra Metropolitanskolen i 1821 og cand.jur. fra Københavns Universitet i 1826. Han blev auditør i 1829, overauditør i 1835 og garnisionsauditør i Fredericia i 1842. I 1846 blev han herredsfoged i Elbo og Holmans Herreder og en del af Brusk Herred og fra 1853 også skriver i disse herreder. Han var i en periode i 1851 konstitueret amtmand.

Han var medlem af en kommission som undersøgte en større kriminalsag, kaldet Dronninglundsagen eller Aalborgsagen, 1837-1843.

I 1848 arbejdede han som den første embedsmand for oprettelse af såkaldte landvæbninger, og gjorde en god indsats som herredsfoged under både 1. og 2. slesvigske krig.

Politisk karriere 
Holck blev valgt til Den Grundlovgivende Rigsforsamling ved et suppleringsvalg i Vejle Amts 1. distrikt (Fredericia) som blev afholdt fordi P.G. Bang udtrådte da han blev udnævnt til indenrigsminister. Holck var medlem af rigsforsamlingen fra 5. december 1848 til 5. juni 1848. Han stillede også op til landstingsvalget 1853 uden at blive valgt.

Hæder 
Han blev udnævnt til kammerjunker i 1840, ridder af Dannebrog i 1846 og etatsråd i 1861.

Referencer

Eksterne henvisninger 
 

Medlemmer af Den Grundlovgivende Rigsforsamling
Riddere af Dannebrog
Etatsråder fra Danmark
Kammerjunkere fra Danmark
Petrobras

Petróleo Brasileiro S.A. eller Petrobras er et statsejet multinationalt brasiliansk olie- og gasselskab.
Petrobras blev etableret i 1953 under Getúlio Vargas' regering.

Referencer 

Virksomheder fra Brasilien
Signe Isager

Signe Isager (født 13. november 1942 i Erritsø), med det oprindelige efternavn Truelsen, er en dansk antikhistoriker. Isager er lektor emerita ved Historisk Institut, Syddansk Universitet (oprindelig Odense Universitet). I 1968 blev hun cand.mag. i klassisk filologi fra Aarhus Universitet. Hun underviste et år på Viby Gymnasium og tog pædagogikum på Århus Katedralskole og var kandidatstipendiat ved Århus Universitet, inden hun i 1972 blev ansat ved Historisk Institut på Odense Universitet. Under orlov 1997-2000 var hun direktør for Det Danske Institut i Athen. Hun fratrådte sit lektorat med udgangen af 2006 og har siden arbejdet med epigrafik og været tilknyttet Det Danske Halikarnassos Projekt.

Lørdag d. 28. maj 1966 blev hun gift med sin kollega, Jacob Erik Isager. Parret har to børn: cand.mag. Morten Isager (født 1971) og lektor, cand.mag. Christine Isager (født 1973).

Publikationer (uddrag) 

(2020) sammen med J-M. Carbon & P. Pedersen: A Thesauros for Sarapis and Isis: I.Halikarnassos *290 and the Cult of the Egyptian Gods at Halikarnassos. Bibliotheca Isiaca

(2020): Salmakisindskriften fra Halikarnassos: Den lærde digter fører sig frem. Logos - klassikerforeningens medlemsblad

(2018) sammen med J-M. Carbon & P. Pedersen: An Inscribed Stele Depicting a Horseman Now in the Bodrum Museum. Philia

(2018): Going overground, going underground. Argo - A Hellenic Review.

(2017): sammen med P. Pedersen & J-M. Carbon: Priestess Athenodote: a new piece of evidence for the history and the cults of late hellenistic Halikarnassos. Zeitschrift für Papyrologie und Epigraphik

(2015): sammen med P. Pedersen: Om arbejdet med indskrifterne fra Halikarnassos: et upubliceret æresdekret som eksempel. Logos - klassikerforeningens medlemsblad

(2014): New inscriptions in the Bodrum Museum: A Hellenistic foundation from the area of Mylasa. Opuscula - Annual of the Swedish Institutes at Athens and Rome

(2012): sammen med P. Pedersen: Hadrian, Sabina and Halikarnassos - Some Epigraphic Evidence. Zeitschrift fuer Papyrologie und Epigraphik

(2009) sammen med P. Pedersen, P. & M. B. Briese: The Turkish-Danish Investigations at ancient Halikarnassos. Arastirma Sonuclari Toplantisi

(2008) sammen med L. Karlsson: A New Inscription from Labraunda: Honorary Decree for Olympichos

(2008) sammen med B. Berkaya: The Stadion of ancient Halikarnassos. Halicarnassian Studies

(2004) sammen med P. Pedersen: The Salmakis Inscription and Hellenistic Halikarnassos. Syddansk Universitetsforlag.  (engelsk)

(2001) sammen med H. Holmboe: Translators and Translations, Greek-Danish. Aarhus Universitetsforlag.  (engelsk)

Referencer 

Levende personer
Alumni fra Aarhus Universitet
Ansatte ved Syddansk Universitet
Historikere fra Danmark
Jacob Isager

Jacob Erik Isager (født d. 2. november 1944 i Aalborg) er en dansk antikhistoriker. I 1969 blev Isager cand.mag. i klassisk filologi fra Aarhus Universitet.

I 1972 blev Isager lektor ved Institut for klassiske studier, Odense Universitet. I 1991 blev han dr.phil. og året efter docent.

Jacob Isager blev lørdag d. 28. maj 1966 gift med antikhistoriker Signe Isager.

Publikationer (uddrag) 
(2020) Vitruv, Om Arkitektur. University of Southern Denmark Classical Studies, Bind 2. 

(2019) En antik kunsthistorie: Plinius den Ældres bøger om græsk og romersk skulptur, malerkunst og arkitektur. Forlæns. 

(2009) Bronzer i bybilledet: Græsk og romersk skulptur i antikkens Rom. Syddansk Universitetsforlag. 

(2008) sammen med Lars Bisgaard og Janus Møller Jensen: Renæssancen i svøb: Dansk renæssance i europæisk belysning. Syddansk Universitetsforlag. 

(2001) Enas Danos stis stanes ton Sarakatsanon tis Pindarou tou 1922: To Institouto tis Danias stin Athena, 2001 (Ένας Δανός στις στάνες τον Σαρακατσάνων της Πινδάρου του 1922: Το Ινστιτούτο της Δανίας στην Αθήνα, 2001). Det Danske Institut i Athen.

(2001) Foundation and Destruction: Nikopolis and Northwestern Greece. The archaological evidence for the city destructions, the foundation of Nikopolis and the synoecism. Aarhus Universitetsforlag. 

(1993) Alexander the Great: Reality and Myth (engelsk)

I 1982 blev Isagers oversættelse af det latinske værk Beretning om belejringen af byen Rhodos udgivet sammen med facsimilen af den 500 år gamle udgivelse.

Referencer 

Født i 1944
Levende personer
Alumni fra Aarhus Universitet
Historikere fra Danmark
Sjatskyjsøerne

Sjatskyjsøerne (; Shatski Ozera) betyder " Shatsk-søerne" på ukrainsk. Det er en gruppe af ferskvandssøer beliggende i det nordlige Ukraine nær grænserne til Hviderusland og Polen, i Bug-flodens bassin, og er kendt for deres rene, rene vand og maleriske udsigter over uberørte skove. Den største og mest berømte sø er Svitjaz.
Et område på 328,50 km² blev i  1995 beskyttet som Ramsarområde.

Se også 
 Sjatskyj Nationalpark

Kilder og henvisninger 

 Udforsk Ukraine: Shatsky Lakes byder på uberørte skove, klart vand
 UNESCO Biosphere Reserves Directory
Volyn oblast
Søer i Ukraine
Sider uden gennemgået oversættelser
Hvide Sande (tv-serie)

Hvide Sande er en dansk tv-serie som blev sendt på TV 2 i 2021 på 8 afsnit. Serien handler om 2 undercoverbetjente som bliver sendt til den vestjyske kystby Hvide Sande for at opklare et uopklaret mord på en ung tysker. Serien er skrevet af A.J. Kazinski.

Medvirkende 
 Carsten Bjørnlund som drabsbetjent Thomas Beckman

 Marie Bach Hansen som undercovereksperten Helene Falck
 Bodil Jørgensen som Thomas og Helenes chef Ellen Christensen.

Kilder og henvisninger

Eksterne henvisninger 
 

TV 2-serier
Krimiserier fra Danmark
Danske tv-serier fra 2020'erne
War Brides

War Brides er en amerikansk stumfilm fra 1916 af Herbert Brenon.

Medvirkende 
 Alla Nazimova som Joan.
 Charles Hutchison som George.
 Charles Bryant som Franz.
 William Bailey som Eric.
 Richard Barthelmess som Arno.

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
Chaïm Soutine

Chaïm Soutine (født 13. januar 1893 i Smilovichi (hviderussisk: Смілавічы) nær Minsk ; død 9. august 1943 i Paris) var en jødisk ekspressionistisk maler fra Hviderusland, dengang en del af det russiske kejserrige. 

Soutine uddannede sig tre år på en kunstskole i Vilnius, 1913 emigrerede han til Paris, hvor han mødte Marc Chagall, Amedeo Modigliani og  og gik på École des Beaux-Arts.

Han fik lejlighed til at male landskaber under et ophold i Céret i Pyrenæerne, som kunsthandleren Leopold Zborowski gjorde mulig.
Under 2. verdenskrig måtte han som jøde flytte rundt for at undgå nazisterne.

Soutine omtales i forbindelse med Pariserskolen, her forstået som malere der virkede i Paris i de første årtier af 1900-tallet.

Soutine død 9. august 1943 af et perforeret mavesår.

Referencer

Eksterne henvisninger

 Chaïm Soutine i Den Store Danske på lex.dk. Af Vibeke Skov
 Chaïm Soutine i Store norske leksikon
 Chaim Soutine hos Britannica.com
 "Eva mit dem Stinkefinger" ('Eva med stinkefingeren') brugt på trøje som protestsymbol under præsidentvalgkamp i Minsk   − Fra Faz.net af Kerstin Holm  27. juni 2020 
 Den moderna Parisskolan 
 
 Chaim Soutine i Documenta Archiv (de)
 Chaïm Soutine hos Gravsted.dk

Personer fra Hviderusland
Kunstmalere
Marsk Tårnet

Marsk Tårnet er et 25 m højt dobbeltspiralformet udsigtstårn ved Skærbæk, designet af Bjarke Ingels Group.

Tårnet består af en dobbelt vindeltrappe i cortenstål med i alt 272 trin (141 op og 131 ned) med en platform øverst og en lille handikap-lift for kørestolsbrugere i tårnets indre.  Det vejer 300 tons og stod færdigt 11. august 2021. Det er vartegn for Marsk Camp, en campingplads anlagt på det hedengangne Hjemsted Oldtidsparks grund.

Der er adgang til tårnet via Marsk Camps reception mod et mindre beløb. Gæster bevæger sig op i tårnet via den ene trappe og ned ad den anden, således at man ikke møder modgående. Fra platformen øverst er der udsigt over Skærbæk og over marsken til bl.a. Rømødæmningen og Ballum Sluse.

Galleri

Kilder 

Bygninger, konstruktioner og anlæg i Tønder Kommune
Tårne i Danmark
Etableret i 2021
Krynka (flod)

Krynka (  ,  ) er en 180 km lang flod i Ukraine. Den er en højre biflod til Mius, der løber ud i det Azovske Hav. Krynka har sine kilder i Luhansk Oblast.

Flodens løb 
Floden ved sammenløbet af Sadky og Bulavinka som mødes og danner Krynka sydvest for Yenakiyev. Den løber 160 km gennem Ukraines Donetsk oblast og løber sammen med Mius i Ruslands Rostov oblast, 84 km før den munder ud i det Azovske Hav.

Kilder og henvisninger 

 Географічна енциклопедія України: в 3-х томах / Редколегія: О. М. Маринич (відпов. ред.) та ін. — К.: «Українська радянська енциклопедія» імені М. П. Бажана, 1989.

Floder i Rostov oblast
Floder i Luhansk oblast
Imageboard

Et imageboard (bogstaveligt "billedtavle") er en type internetforum, der kredser om udstationering af billeder, ofte sammen med tekst og diskussion. De første imageboards blev skabt i Japan (eksempelvis 2channel), hvilket efterfølgende inspirerede til oprettelsen af en række engelsksprogede imageboards, såsom 4chan, Pinterest og Tumblr.

Imageboards bruges til diskussion af en række forskellige emner, selvom imageboards fokus oftest er centreret om billedopslag. Imageboards indeholder oftest separate fora for separate emner og målgrupper. I Japan, hvor imageboards er mere almindelige,  varierer emner meget, lige fra tog til aktuelle nyheder. Det mest populære engelsksprogede imageboards, 4chan, har på samme måde et stort udvalg af emner.
Internetkultur
Mius

Mius (, ) er en flod i Østeuropa, der løber gennem Ukraine og Rusland. Den er 258 km lang og har et afvandingsområde på 6.680 km².

Flodens løb 
Mius har sit udspring i Donets-bjergene, en bjergkæde i Donetsk oblast. Den løber gennem Donetsk oblast og Luhansk oblast i det østlige Ukraine; og derefter gennem Rostov oblast i Rusland og ud i det Azovske Hav i det nordøstligste del af Sortehavet.

Mius munder ud på kysten af Taganroska-bugten kyst ved Azovhavet, vest for den russiske by Taganrog.

Historie 
Under Anden Verdenskrig, skabte den tyske nazigeneral Paul Ludwig Ewald von Kleist i 1941en stærkt befæstet forsvarslinje kendt som Mius-fronten langs Mius-floden. Der var voldsomme kampe i 1941-1943 under Slaget ved Rostov. Under en strategisk offensiv i 1943 brød sovjetiske tropper endelig gennem Mius-fronten nær landsbyen Kuybyshevo.

Kilder og henvisninger 

Taganrog
Floder i Rostov oblast
Floder i Luhansk oblast
Floder i Donetsk oblast
Engle og Dæmoner (flertydig)

Engle og Dæmoner eller Dæmoner og Engle har flere betydninger:
 Engle og Dæmoner - Dan Browns roman fra 2000
 Engle og Dæmoner (film) - filmatisering af Dan Browns roman fra 2009
 Dæmoner og engle - en af Barbara Gress erindringsbøger
Regeringen Múte Bourup Egede

Regeringen Múte Bourup Egede kan henvise til:
 Regeringen Múte Bourup Egede I – Grønlands regering april 2021-april 2022 med IA og Naleraq
 Regeringen Múte Bourup Egede II – Grønlands regering fra april 2022 med IA og Siumut
Derazjnja

Derazhnia (; ; også Derazhnya) er en by og jernbanestation i Khmelnytskyj rajon, Khmelnytskyj oblast (provinsen) i det vestlige Ukraine. Derazhnia ligger ved bredden af Vovk (der betyder ulv på ukrainsk), 42 km øst for det regionale centrum Khmelnytskyj. Den er et vigtigt jernbaneknudepunkt på strækningen Lviv-Khmelnytskyj-Zhmerynka. Derazhnia havde i henhold til folketællingen i 2001 10.500 indbyggere. Den er hjemsted for administrationen af Derazhnia urban hromada, en af Ukraines hromadaer. Postnummer for Derazhnia er 32200. Religiøst tilhører de lokale ukrainske indbyggere hovedsageligt den Ukrainsk-ortodokse kirke. Derazhnia Milk Plant er en af de vigtigste virksomheder i byen. Den lokale sukkerfabrik var den 5. største i Ukraine, men blev nedlagt fra slutningen af 1990'erne - begyndelsen af det 21. århundrede. Der er også kemisk industri og teglværksindustri.
Byen har en befolkning på omkring 9.917 (2021).

Kilder

Eksterne henvisninger

Byer i Khmelnytskyj oblast
Dunajivtsi

Dunajivtsi (, , ) er en by i Kamjanets-Podilskyj rajon, Khmelnytskyj oblast (provinsen), Ukraine. Den ligger ved floden Ternavka, 22 km fra jernbanestationen Dunajivtsi og 68 km fra Khmelnytskyj. Byen huser et kontrolcenter for Ukraines statslige rumagentur. Dunajivtsi er vært for administrationen af Dunajivtsi urban hromada, en af Ukraines hromadaer.
Byen har en befolkning på omkring 15.799 (2021).

Kilder

Eksterne henvisninger

Byer i Khmelnytskyj oblast
The Way of the World

The Way of the World er en amerikansk stumfilm fra 1916 af Lloyd B. Carleton.

Medvirkende 
 Hobart Bosworth som Mr. John Nevill
 Gretchen Lederer som Mrs. John Nevill
 Dorothy Davenport som Beatrice Farley
 Emory Johnson som Walter Croyden
 Adele Farrington som Mrs. Lake

Referencer

Eksterne henvisninger 

 

Stumfilm fra USA
Amerikanske film fra 1916
Dollerupskov

Dollerupskov (dansk) eller Dollerupholz (tysk) er en spredtliggende bebyggelse ved Flensbog Yderfjord overfor Broagerland i det nordøstlige Angel i Sydslesvig. Administrativt hører Dollerupskov under Vesterskov Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Grumtoft Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Dollerupskov er første gang nævnt 1612. I 1783 omtaltes stedet som Dollerups Skovhuuse. Dollerupskov var en selvstændig kommune indtil slutningen af 1969, hvorefter landsbyen kom under Vesterskov kommune. Den tidligere kommune havde 1969 244 indbyggere. Dollerupskovs højeste punkt er 43 meter over havets overflade, det samlede areal er 751 ha, deraf 463 ha vandoverflade. Med under Dollerupskov hører Hørupbjerg (også Hørrebjerg, ty. Hörreberg), Havlykke (Hafflücke), Kikud, Poseby, Søkløft (også Søklev, ty. Seeklüft) og Spaanbro (Spånbro, ty. Sponbrück). Området omkring Dollerupskov er karakteriseret ved en omtrent 4 km lang klint samt små skovpartier og engområder. Til den i vandet foran klinten ved Søklev liggende vandreblokke Fynsten (Fünenstein) knyttes sig folkesagnet om en kæmpe (eller om djævelen) på Fyn, som kastede en sten efter kirken i Kværn. Kastet var så kraftigt, at stenen splintredes undervejs. Den ene halvdel landede vet Dollerupskov i vandet. Den anden halvdel fløj så tæt forbi kirketårnet i Kværn, at dette blevt skævt. Stenen er fredet.

I 1750 blev der oprettet landsbyens første skole, som dog i 1801 flyttedes til Østerskov. I 1847 blev der bygget en ny skolebygning, i 1851-64 var undervisningsproget dansk. i årene 1894 - 1950 fandtes der et mejeri i Dollerupskov.

Noter 

Byer i Angel
Horodok (Khmelnytskyj oblast)

Horodok () er en by i Khmelnytskyj rajon, Khmelnytskyj oblast (provins) i Ukraine. Den er vært for administrationen af Horodok urban hromada, en af hromadaerne i Ukraine. Byen har en befolkning på omkring 15.835  (2021). (17.746 ved folketællingen i 2001)

Indtil den 18. juli 2020 var Horodok det administrative centrum for Horodok rajon. Raionen blev afskaffet i juli 2020 som led i den administrative reform af Ukraine, der reducerede antallet af rajoner i Khmelnytskyj oblast til tre. Området i Horodok rajon blev slået sammen med Khmelnytskyj rajon.

Galleri

Kilder

Eksterne henvisninger

Byer i Khmelnytskyj oblast
Izjaslav (Ukraine)

Izjaslav (, ) eller Zaslav (, ; ) er en af de ældste byer i Volhynien der går tilbage til det 11. århundrede. Den ligger ved Horyn-floden () i det vestlige Ukraine, og hører til Sjepetivskyj rajon i Khmelnytskyj oblast. Den er vært for administrationen af Izjaslav hromada, en af hromadaerne i Ukraine.
Byen har en befolkning på omkring 16.162 (2021).

Galleri

Kilder

Eksterne henvisninger

Byer i Khmelnytskyj oblast
Krasyliv

Krasyliv (, ) er en by i Khmelnytskyj rajon, Khmelnytskyj oblast (provins) i det vestlige Ukraine. Den er vært for administrationen af Krasyliv urban hromada, en af hromadaerne i Ukraine. Byen har en befolkning på omkring 18.583 (2021).

Indtil 18. juli 2020 var Krasyliv det administrative centrum for Krasyliv rajon. Rajonen blev nedlagt i juli 2020 som led i den administrative reform af Ukraine, der reducerede antallet af rajoner i Khmelnytskyj oblast til tre. Området i Krasyliv rajon blev slået sammen med Khmelnytskyj rajon.

Galleri

Kilder

Eksterne henvisninger

Byer i Khmelnytskyj oblast
Græsk religion

Græsk religion har flere betydninger:
 Antikkens græske religion
 Mysteriereligion
 Hellenistisk religion
 Platonisk realisme
 Græske kirke
 Græsk-ortodokse kirke
 Hellenisme (moderne religion)
Gunnel Linde

Gunnel Linde (født 14. oktober 1924 i Stockholm, død 12. juni 2014) var en svensk børnebogsforfatter mest kendt for børnebogen Den hvide stenen (der blev filmatiseret som en tv-miniserie Den hvide sten), journalist og tegner, og grundlægger af interesseorganisationen BRIS (Barnens rätt i samhället) i 1971.

Referencer 

Børnebogsforfattere fra Sverige
Personer fra Stockholm
Svensksprogede forfattere fra Sverige
Polonne

Polonne () er en by ved floden Khomora (biflod til Slutj) i Sjepetivskyj rajon, Khmelnytskyj oblast (provins) i det vestlige Ukraine. Polonne er vært for administrationen af Polonne urban hromada, en af hromadaerne i Ukraine. Byen har en befolkning på omkring 20.471 (2021).
Polonne ligger på jernbanelinjen Shepetivka-Berdychiv. Byen huser industrivirksomheder indenfor  porcelæn, keramik.

Historie
Polonne har været kendt mindst siden 996, hvor den første gang blev nævnt som et skattesubjekt i forbindelse med fyrst Vladimir 1. af Kijevs Desyatynna-kirke. I hele middelalderen var Polonne kendt for sin borg, der også havde Magdeburgrettigheder. I 1648 blev jøder, som havde søgt tilflugt inden for byens mure, massakreret af Bogdan Khmelnytskijs tropper.

I moderne tid fik bystatus i 1938.

Galleri

Kilder

Eksterne henvisninger

 

Byer i Khmelnytskyj oblast
Slavuta

Slavuta (, , ) er en by i Sjepetivka rajon, Khmelnytskyj oblast (provins) i det vestlige Ukraine, beliggende ved floden Horyn. Byen ligger ca. 80 km fra oblastens hovedstad, Khmelnytskyj. Slavuta er vært for administrationen af Slavuta urban hromada, en af Ukraines hromadaer.
Byen har en befolkning på omkring 35.068 (2021).

Historie 
Slavuta ligger i Volhynien og blev grundlagt af et medlem af Zaslawski-familien i 1633.

Mellem 1922 og 1939 lå den på den sovjetiske grænse til Polen.

Galleri

Referencer

Eksterne henvisninger 

 

Byer i Khmelnytskyj oblast
Massageterne

Massageterne var et nomadisk folk bosat på de centralasiatiske stepper og øerne i floden Amu Darja.

Massageterne boede ved det nordøstlige af det kaspiske hav i det moderne Turkmenistan, vestlige Uzbekistan - og det sydlige af Kazakhstan.

Massageterne tilhørte Saka-folket, og var en del af den Skytiske kultur,

Referencer 

 

Iranske folkeslag
Aqqaluaq B. Egede

Aqqaluaq Biilmann Egede (født 1981 i Narsaq) er en grønlandsk politiker fra Inuit Ataqatigiit. Han har siden april 2022 været minister for råstoffer og justitsvæsen, og han var tidligere været finans- og skatteminister (2016-2018) og fiskeri- og fangerminister (2021-2022).

Familie 
Aqqaluaq B. Egede er søn af Johanne Biilmann Egede og hendes mand Bjarne Egede. Han er derved dattersøn af skindkonsulent Martha Biilmann og sønnesøn af fisker og politiker Carl Egede.

Politisk karriere 
Egede var medlem af kommunalbestyrelsen i Narsaq Kommune 2005-2008 og i den sammenlagte Kujalleq Kommune 2009-2013. Han var suppleant til Inatsisartut i 2007 og har været medlem af Inatsisartut siden valget i 2009.

Da Kuupik Kleist gik af som formand for Inuit Ataqatigiit 31. marts 2014 blev Egede fungerende formand for partiet. Egede meddelte sit kandidatur til formandsposten 16. april 2014, men tabte snævert formandsvalget idet fik han 35 stemmer på IA's ekstraordinære landsmøde 31. maj 2014, mens Sara Olsvig vandt med 37 stemmer.

Egede var finans- og skatteminister i Regeringen Kim Kielsen III fra 27. oktober 2016 til 15. maj 2018.
I Regeringen Múte Bourup Egede I var han fiskeri- og fangerminister fra 23. april 2021 til 4. april 2022. Ved dannelsen af Regeringen Múte Bourup Egede I gik fiskeri- og fangstområdet til Siumut, og Egede blev i stedet minister for råstoffer og justitsvæsen fra 5. april 2022.

Privatliv 
Egede er udlært som tømrersvend i 2005. Han har en samlever og tre børn.

Referencer 

Politikere fra Inuit Ataqatigiit
Inatsisartutmedlemmer
Medlemmer af Landsstyret
Kommunalpolitikere fra Grønland
Dunkin' Donuts

Dunkin' Donuts LLC eller Dunkin' (DD) er en amerikansk multinational fastfoodrestaurant-kæde, der serverer kaffe og donuts. Den blev etableret af Bill Rosenberg i Quincy, Massachusetts i 1950.

Fastfoodrestaurantkæder fra USA
Coca-Cola
Mister Donut

Mister Donut er en international kæde af donutbutikker. Den blev etableret i USA i 1956 af Harry Winokur. De tilbyder primært donuts, kaffe, muffins og pastries. 

Bagerbutikskæder
Fødevarevirksomheder fra Japan
Døssing

Døssing er et dansk efternavn. Kendte personer med navnet:
 Finn Døssing, dansk fodboldspiller.
 Thomas Døssing, dansk bibliotekar og diplomat.

Danske efternavne